Óvenjumikil hlýindi um allt land undanfarnar vikur eru nú á undanhaldi og útlit er fyrir kólnandi veður næstu daga. Líklegast er að jólin verði rauð í ár þó ekki sé útilokað að einhvers staðar á landinu verði þau hvít.
Það hefur verið einmunablíða síðustu vikur, hlýtt í veðri, lítil úrkoma og nánast snjólaust á öllu landinu. En nú spáir kólnandi.
Já, það er heldur að kólna núna næstu dagana. Það er svalara loft og kannski aðeins að bæta í vindinn. Það verða austlægar áttir, norðaustlægar og austlægar áttir, fram yfir hátíðar
Segir Þorsteinn V. Jónsson, veðurfræðingur á Veðurstofunni. Þetta verði þó ekki miklar breytingar enda séu engar djúpar lægðir á leiðinni til landsins. Og gangi spáin eftir verði alls staðar hæglætis veður yfir jólin og góð færð um allt land.
Akkúratm það ætti ekki að sjá neinar samgöngutruflanir í þessarri spá sem við erum með núna. Vonandi gengur vel að fara milli landshluta.
Og þá er það spurning hvort við fáum hvít eða rauð jól.
Það bendir all til þess að þau verði rauð. En samt er nú líklegt að það verði eitthvað meira af éljum þarna fyrir norðan eða austan. Þannig að þau gætu nú skilað einhverri föl og þá værum við komin með hvít jól. En það er ekki alveg útilokað að það gæti gerst hér suðvestanlands líka, að það gætoi komið inn einn bakki á aðfangadag þannig að við fengjum hvít jól. En það eru frakar minni líkur en meiri á því. Þetta er svona í rauðara lagi þessi jólin.
Mestar líkur eru á að landsmenn fái rauð jól í ár þó einstaka él hér og þar geti breytt því. Það spáir hæglætis veðri og góðri færð um allt land fram yfir jól.